Vladimir Putin a început să vorbească, calificând împușcăturile de la Crocus drept un "atac terorist sângeros și barbar" și spune că cei implicați "au încercat să fugă spre Ucraina".
"Toți cei patru autori direcți ai atacului terorist, toți cei care au tras și au ucis oameni, au fost găsiți și reținuți.
Ei au încercat să se ascundă și s-au deplasat spre Ucraina, unde, conform datelor preliminare, pe partea ucraineană a fost pregătită o fereastră pentru ei pentru a trece frontiera de stat", a declarat Vladimir Putin.
Ucraina a negat ferm orice implicare.
În total, 11 persoane au fost reținute, adaugă președintele - serviciile de securitate afirmând anterior că celelalte șapte persoane arestate erau complici.
Putin declară zi de doliu pentru mâine, 24 martie și transmite condoleanțe familiilor celor uciși în atac.
"Teroriștii, ucigașii se pot aștepta la un singur lucru, se pot aștepta la pedeapsă. Dușmanii noștri nu ne vor diviza", a încheiat președintele rus.